মৈদাম
মৈদাম হল আহোম জনগোষ্ঠীর লোকের পরম্পরাগত মৃতদেহ সংস্কার প্রথা। মৈদাম প্রথায় সৎকার করা মৃতের সমাধিকে মৈদাম বলে। আহোম রাজপরিবারের লোক এবং কর্মচারীদেরকে মৈদাম প্রথার মাধ্যমে সমাধিস্থ করা হত। আহোমরা হিন্দু ধর্ম গ্রহণ করার পরে ধীরে ধীরে মৃতদেহ সংস্কারের এই প্রথা লোপ পায়। শিবসাগরের কাছের শরাইদেউয়ে আহোম যুগের ১৫০ টারও অধিক মৈদাম দেখতে পাওয়া যায়। এর মধ্যে ৩০ টা ভারতীয় পুরাতত্ত্ব অনুসন্ধান এবং অসম সরকারের পুরাতত্ত্ব বিভাগ দ্বারা সংরক্ষিত করা হয়েছে। যোরহাটে শেষ আহোম রাজা পুরন্দর সিংহ এবং শরাইঘাটের যুদ্ধের মূল অসমীয়া সেনাপতি লাচিত বরফুকনের মৈদাম আছে। মীরজুমলার অসম আক্রমণের সময়ে এবং ইংরাে শাসনকালে মোগল এবং ইংরেজরা বহু মৈদামের ধন-সোনা লুট-পাট করে।